CELEX: 32012R0608
Language: el
Date: 2012-07-06 00:00:00
Title: Εκτελεστικός κανονισμός (ΕΕ) αριθ. 608/2012 της Επιτροπής, της 6ης Ιουλίου 2012 , για την τροποποίηση του εκτελεστικού κανονισμού (ΕΕ) αριθ. 540/2011 σχετικά με τους όρους έγκρισης των δραστικών ουσιών βενζοϊκό δεναθόνιο, μεθυλεννεϋλοκετόνη και φυτικά έλαια/έλαιο δυόσμου  Κείμενο που παρουσιάζει ενδιαφέρον για τον ΕΟΧ

7.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 177/19
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 608/2012 ΤΗΣ ΕΠΙΤΡΟΠΉΣ
   της 6ης Ιουλίου 2012
   για την τροποποίηση του εκτελεστικού κανονισμού (ΕΕ) αριθ. 540/2011 σχετικά με τους όρους έγκρισης των δραστικών ουσιών βενζοϊκό δεναθόνιο, μεθυλεννεϋλοκετόνη και φυτικά έλαια/έλαιο δυόσμου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 στοιχείο γ),
   Εκτιμώντας τα ακόλουθα:
   
               (1)
            
            
               Οι δραστικές ουσίες βενζοϊκό δεναθόνιο, μεθυλεννεϋλοκετόνη και φυτικά έλαια/έλαιο δυόσμου είχαν συμπεριληφθεί στο παράρτημα I της οδηγίας 91/414/ΕΟΚ του Συμβουλίου (2) με την οδηγία 2008/127/ΕΚ της Επιτροπής (3) σύμφωνα με τη διαδικασία που προβλέπεται στο άρθρο 24β του κανονισμού (ΕΚ) αριθ. 2229/2004 της Επιτροπής, της 3ης Δεκεμβρίου 2004, για τη θέσπιση περαιτέρω λεπτομερών κανόνων εφαρμογής της τέταρτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου (4). Από την αντικατάσταση της οδηγίας 91/414/ΕΟΚ με τον κανονισμό (ΕΚ) αριθ. 1107/2009 και μετά, αυτές οι ουσίες θεωρούνται ότι έχουν εγκριθεί δυνάμει του εν λόγω κανονισμού και συγκαταλέγονται στο μέρος Α του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (5).
            
         
               (2)
            
            
               Σύμφωνα με το άρθρο 25α του κανονισμού (ΕΚ) αριθ. 2229/2004, η Ευρωπαϊκή Αρχή για την Ασφάλεια των Τροφίμων, στο εξής «η Αρχή», υπέβαλε στην Επιτροπή τις απόψεις της όσον αφορά τα σχέδια των εκθέσεων ανασκόπησης για το βενζοϊκό δεναθόνιο (6) και τη μεθυλεννεϋλοκετόνη (7) στις 2 Δεκεμβρίου 2011 και για τα φυτικά έλαια/έλαιο δυόσμου (8) στις 16 Δεκεμβρίου 2011. Τα σχέδια των εκθέσεων ανασκόπησης και οι απόψεις της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν την 1η Ιουνίου 2012 με τη μορφή εκθέσεων ανασκόπησης της Επιτροπής για τις δραστικές ουσίες βενζοϊκό δεναθόνιο, μεθυλεννεϋλοκετόνη και φυτικά έλαια/έλαιο δυόσμου.
            
         
               (3)
            
            
               Η Αρχή κοινοποίησε τις απόψεις για τις δραστικές ουσίες βενζοϊκό δεναθόνιο, μεθυλεννεϋλοκετόνη και φυτικά έλαια/έλαιο δυόσμου και η Επιτροπή την κάλεσε να υποβάλει σχόλια σχετικά με τις εκθέσεις ανασκόπησης.
            
         
               (4)
            
            
               Επιβεβαιώνεται ότι οι δραστικές ουσίες βενζοϊκό δεναθόνιο, μεθυλεννεϋλοκετόνη και φυτικά έλαια/έλαιο δυόσμου πρέπει να θεωρούνται εγκεκριμένες δυνάμει του κανονισμού (ΕΚ) αριθ. 1107/2009.
            
         
               (5)
            
            
               Σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009 σε συνδυασμό με το άρθρο 6 του ίδιου κανονισμού και με βάση τις τρέχουσες επιστημονικές και τεχνικές γνώσεις είναι αναγκαίο να τροποποιηθούν οι όροι έγκρισης των δραστικών ουσιών βενζοϊκό δεναθόνιο, μεθυλεννεϋλοκετόνη και φυτικά έλαια/έλαιο δυόσμου. Είναι, ιδίως, σκόπιμο να απαιτούνται περαιτέρω στοιχεία επιβεβαίωσης όσον αφορά την μεθυλεννεϋλοκετόνη. Η χρήση φυτικών ελαίων/ελαίου δυόσμου πρέπει να περιορίζεται στην εφαρμογή σε πατάτες μετά τη συγκομιδή.
            
         
               (6)
            
            
               Θα πρέπει να δοθεί μια εύλογη χρονική περίοδος πριν από την εφαρμογή του παρόντος κανονισμού για να μπορέσουν τα κράτη μέλη, οι κοινοποιούντες και οι κάτοχοι εγκρίσεων φυτοπροστατευτικών προϊόντων να ανταποκριθούν στις απαιτήσεις που προκύπτουν από την τροποποίηση των όρων έγκρισης.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Νοεμβρίου 2012.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Ιουλίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 309 της 24.11.2009, σ. 1.
   
      (2)  ΕΕ L 230 της 19.8.1991, σ. 1.
   
      (3)  ΕΕ L 344 της 20.12.2008, σ. 89.
   
      (4)  ΕΕ L 379 της 24.12.2004, σ. 13.
   
      (5)  ΕΕ L 153 της 11.6.2011, σ. 1.
   
      (6)  Συμπέρασμα σχετικά με την επανεξέταση από ομότιμους της αξιολόγησης κινδύνου των φυτοφαρμάκων από την παρουσία της δραστικής ουσίας βενζοϊκό δενατόνιο. Δελτίο EFSA 2012;10(1):2483. Διαθέσιμο στη διεύθυνση: www.efsa.europa.eu/efsajournal.htm
   
      (7)  Συμπέρασμα σχετικά με την επανεξέταση από ομότιμους της αξιολόγησης κινδύνου των φυτοφαρμάκων από την παρουσία της δραστικής ουσίας μεθυλεννεϋλοκετόνη. Δελτίο EFSA 2012;10(1):2495. Διαθέσιμο στη διεύθυνση: www.efsa.europa.eu/efsajournal.htm.
   
      (8)  Συμπέρασμα σχετικά με την επανεξέταση από ομότιμους της αξιολόγησης κινδύνου των φυτοφαρμάκων από την παρουσία της δραστικής ουσίας φυτικά έλαια/έλαιο δυόσμου. Δελτίο EFSA 2012;10(1):2541. Διαθέσιμο στη διεύθυνση: www.efsa.europa.eu/efsajournal.htm.
   
      ΠΑΡΑΡΤΗΜΑ
      Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται ως εξής:
      
                  (1)
               
               
                  Η σειρά 226 για τη δραστική ουσία βενζοϊκό δενατόνιο αντικαθίσταται από την ακόλουθη:
                  
                              Αριθμός
                           
                           
                              Κοινή ονομασία, αριθμοί ταυτοποίησης
                           
                           
                              Ονομασία IUPAC
                           
                           
                              Καθαρότητα (1)
                              
                           
                           
                              Ημερομηνία έγκρισης
                           
                           
                              Λήξη της έγκρισης
                           
                           
                              Ειδικοί όροι
                           
                        
                              «226
                           
                           
                              Βενζοϊκό δενατόνιο
                              Αριθ. CAS 3734-33-6
                              Αριθ. CIPAC 845
                           
                           
                              Βενζυλο-διαιθυλο[[2,6-ξυλυλοκαρβαμοϋλο]μεθυλο]βενζοϊκό αμμώνιο
                           
                           
                              ≥ 975g/kg
                           
                           
                              1 Σεπτεμβρίου 2009
                           
                           
                              31 Αυγούστου 2019
                           
                           
                              ΜΕΡΟΣ A
                              Επιτρέπεται να χρησιμοποιείται μόνον ως απωθητικό.
                              ΜΕΡΟΣ Β
                              Τα κράτη μέλη, κατά την αξιολόγηση αιτήσεων έγκρισης φυτοπροστατευτικών προϊόντων που περιέχουν βενζοϊκό δενατόνιο για χρήσεις διαφορετικές από τη χρήση τους για ψηκτρισμό με αυτόματα κυλιόμενο εξοπλισμό, εξετάζουν προσεκτικά τα κριτήρια που του άρθρου 4 παράγραφος 3 του κανονισμού (ΕΚ) αριθ. 1107/2009 και εξασφαλίζουν ότι έχουν υποβληθεί όλες οι απαραίτητες πληροφορίες και στοιχεία πριν από τη χορήγηση σχετικής έγκρισης.
                              Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για το βενζοϊκό δενατόνιο (SANCO/2607/2008), και ιδίως τα προσαρτήματα Ι και ΙΙ αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων την 1η Ιουνίου 2012.
                              Στη συνολική αυτή εκτίμηση τα κράτη μέλη πρέπει να αποδίδουν ιδιαίτερη προσοχή στην προστασία των χειριστών. Οι εγκεκριμένοι όροι χρήσης πρέπει να προβλέπουν τη χρήση κατάλληλου ατομικού εξοπλισμού προστασίας.
                              Οι όροι χρήσης περιλαμβάνουν, κατά περίπτωση, μέτρα άμβλυνσης του κινδύνου.»
                           
                        
            
                  (2)
               
               
                  Η σειρά 238 για τη δραστική ουσία μεθυλεννεϋλοκετόνη αντικαθίσταται από την ακόλουθη:
                  
                              Αριθμός
                           
                           
                              Κοινή ονομασία, αριθμοί ταυτοποίησης
                           
                           
                              Ονομασία IUPAC
                           
                           
                              Καθαρότητα (2)
                              
                           
                           
                              Ημερομηνία έγκρισης
                           
                           
                              Λήξη της έγκρισης
                           
                           
                              Ειδικοί όροι
                           
                        
                              «238
                           
                           
                              Μεθυλονονυλοκετόνη
                              Αριθ. CAS 112-12-9
                              Αριθ. CIPAC 846
                           
                           
                              Ενδεκανόνη-2
                           
                           
                              ≥ 975g/kg
                           
                           
                              1 Σεπτεμβρίου 2009
                           
                           
                              31 Αυγούστου 2019
                           
                           
                              ΜΕΡΟΣ A
                              Επιτρέπεται να χρησιμοποιείται μόνον ως απωθητικό.
                              ΜΕΡΟΣ Β
                              Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα τηςέκθεσης ανασκόπησης για την μεθυλεννεϋλοκετόνη (SANCO/2619/2008), και ιδίως τα προσαρτήματα Ι και ΙΙ αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων την 1η Ιουνίου 2012.
                              Οι όροι χρήσης περιλαμβάνουν, κατά περίπτωση, μέτρα άμβλυνσης του κινδύνου. » Πρέπει να αποφεύγεται η επαφή με καλλιέργειες τροφίμων και χορτονομή.
                              Ο κοινοποιών υποβάλλει επιβεβαιωτικές πληροφορίες σχετικά με:
                              
                                          α)
                                       
                                       
                                          τις προδιαγραφές του υλικού που δοκιμάστηκε στις μελέτες των τοξικών δεδομένων επί θηλαστικών και τις μελέτες οικοτοξικολογίας·
                                       
                                    
                                          β)
                                       
                                       
                                          τις προδιαγραφές, με συνοδευτικά στοιχεία της παρτίδας και επικυρωμένες μεθόδους ανάλυσης·
                                       
                                    
                                          γ)
                                       
                                       
                                          την κατάλληλη αξιολόγηση για την τύχη και τη συμπεριφορά της μεθυλεννεϋλοκετόνη και των δυνητικών προϊόντων μετασχηματισμού στο περιβάλλον·
                                       
                                    
                                          δ)
                                       
                                       
                                          τον κίνδυνο για υδρόβιους οργανισμούς και οργανισμούς του εδάφους.
                                       
                                    Ο κοινοποιών υποβάλλει στην Επιτροπή, στα κράτη μέλη και στην Αρχή τις πληροφορίες που αναφέρονται στα στοιχεία α) και β) έως τις 30 Απριλίου 2013 και τις πληροφορίες που αναφέρονται στα στοιχεία γ) και δ) έως τις 31 Δεκεμβρίου 2015.»
                           
                        
            
                  (3)
               
               
                  Η σειρά 243 για τη δραστική ουσία φυτικά έλαια/έλαιο δυόσμου αντικαθίσταται από την ακόλουθη:
                  
                              Αριθμός
                           
                           
                              Κοινή ονομασία, αριθμοί ταυτοποίησης
                           
                           
                              Ονομασία IUPAC
                           
                           
                              Καθαρότητα (3)
                              
                           
                           
                              Ημερομηνία έγκρισης
                           
                           
                              Λήξη της έγκρισης
                           
                           
                              Ειδικοί όροι
                           
                        
                              «243
                           
                           
                              Φυτικά έλαια/έλαιο δυόσμου Αριθ. CAS:
                              Αριθ. CAS 8008-79-5
                              Αριθ. CIPAC 908
                           
                           
                              Έλαιο δυόσμου
                           
                           
                              ≥ 550 g/kg ως (R)-Carvone
                           
                           
                              1 Σεπτεμβρίου 2009
                           
                           
                              31 Αυγούστου 2019
                           
                           
                              ΜΕΡΟΣ A
                              Επιτρέπεται να χρησιμοποιείται μόνον ως ρυθμιστής της ανάπτυξης φυτών για εφαρμογή σε πατάτες μετά τη συγκομιδή.
                              Τα κράτη μέλη μεριμνούν ούτως ώστε στις εγκρίσεις να προβλέπεται ότι η νεφέλωση εν θερμώ πραγματοποιείται αποκλειστικά σε επαγγελματικές εγκαταστάσεις αποθήκευσης και ότι εφαρμόζονται οι βέλτιστες διαθέσιμες τεχνικές ώστε να αποκλείεται η απελευθέρωση του προϊόντος στο περιβάλλον (ομίχλη) κατά την αποθήκευση, τη μεταφορά, τη διάθεση αποβλήτων και την εφαρμογή.
                              ΜΕΡΟΣ Β
                              Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, λαμβάνονται υπόψη τα συμπεράσματα της έκθεσης ανασκόπησης για τα φυτικά έλαια(έλαιο δυόσμου (SANCO/2624/2008), και ιδίως τα προσαρτήματα Ι και ΙΙ αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων την 1η Ιουνίου 2012.
                              Οι όροι χρήσης περιλαμβάνουν, κατά περίπτωση, μέτρα άμβλυνσης του κινδύνου.»
                           
                        
            
         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.
      
         (2)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.
      
         (3)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.